**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos miesto savivaldybės peticijų komisijos sudarymo“ PROJEKTO**

1. **Parengto projekto tikslai ir uždaviniai.**

Savivaldybės tarybos sprendimo projektas parengtas siekiant sudaryti Klaipėdos miesto savivaldybės Peticijų komisiją, paskirti šios komisijos pirmininką bei pirmininko pavaduotoją.

**2. Projekte aptartų klausimų teisinis reglamentavimas.**

Naujai išrinktai Klaipėdos miesto savivaldybės tarybai pradėjus darbą turi būti patvirtinta naujos sudėties Klaipėdos miesto savivaldybės Peticijų komisija. Projektas parengtas vadovaujantis vietos savivaldos įstatymo 15 straipsnio 2 dalies 4 ir 5 punktais ir Lietuvos Respublikos peticijų įstatymo 6 straipsnio 5 dalimi ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“, 31.7. papunkčiu. Lietuvos Respublikos peticijų įstatymo 6 straipsnio 5 dalyje nurodyta, kad savivaldybės peticijų komisiją sudaro ir jos nuostatus tvirtina savivaldybės taryba.

**3. Siūlomos naujos teisinio reglamentavimo nuostatos ir laukiami rezultatai.**

Tarybai priėmus šį sprendimą, bus sudaryta naujos sudėties Klaipėdos miesto savivaldybės Peticijų komisija, paskirtas pirmininkas bei šio pirmininko pavaduotojas. Tokiu būdu bus įgyvendinami Lietuvos Respublikos peticijų įstatymo reikalavimai.

**4. Numatomo teisinio reguliavimo poveikio vertinimas.**

Neigiamų priimto sprendimo pasekmių nenustatyta.

**5. Projektui įgyvendinti reikalingas kitų teisės aktų keitimas, naujų teisės aktų priėmimas.**

Kitų teisės aktų priėmimas nenumatytas.

**6. Biudžeto lėšų poreikis projektui įgyvendinti, lėšų sutaupymo galimybės įgyvendinant projektą, finansavimo šaltiniai.**

Papildomų lėšų poreikis nenumatomas.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.**

Nėra.

**8. Kiti sprendimui priimti reikalingi pagrindimai, skaičiavimai ir paaiškinimai.**

Papildomi skaičiavimai ir kt. neatliekami.

PRIDEDAMA. Teisės aktų ištraukos, 1 lapas.

|  |  |  |
| --- | --- | --- |
| L. e. p. Tarybos sekretoriato skyriaus vedėja |  | Asta Digrienė |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos kompetencija**

<...>

2. Išimtinė savivaldybės tarybos kompetencija:

<...>

4) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas;

5) savivaldybės tarybos komitetų ir komisijų pirmininkų ir pirmininkų pavaduotojų skyrimas (išskyrus šiame įstatyme nustatytas išimtis);

**LIETUVOS RESPUBLIKOS  
PETICIJŲ  
ĮSTATYMAS**

1999 m. liepos 7 d. Nr. VIII-1313

Vilnius

**6 straipsnis. Peticijų komisijos**

<...>

5. Savivaldybės peticijų komisiją sudaro ir jos nuostatus tvirtina savivaldybės taryba.

PATVIRTINTA

Klaipėdos miesto savivaldybės tarybos

2023 m. kovo 23 d. sprendimu Nr. T2-19

**KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

31.7. Įstatymų nustatytais atvejais arba Tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos ir visuomeninės tarybos.